វីរៈ ពន្លក

វីរៈ​ ពន្លក (ឈ្មោះក្នុងបញ្ជីជាតិ ណៃ ស៊ីនាង - NAI SINEANG) កើតថ្ងៃទី១៣ ខែតុលា ឆ្នាំ១៩៨៧ មានស្រុកកំណើតនៅភូមិពង្រ ឃុំពាមប្រធ្នោះ ស្រុកកោះសូទិន ខេត្តកំពង់ចាម។ សព្វថ្ងៃជាអ្នកនិពន្ធមួយរូបប្រចាំផលិតកម្ម SHARE Media ដែលស្នាដៃនិពន្ធរបស់លោកទទួលបានការគាំទ្រខ្លាំងក្នុងវិស័យសិល្បៈនិងសង្គម។ ភាគច្រើនការនិពន្ធរបស់លោក វីរៈ ពន្លក គឺផ្ដោតទៅលើផ្នត់គំនិតនិងការរឹងមាំផ្លូវចិត្ត ជាក់ស្ដែងគិតមកដល់សព្វថ្ងៃមានប្រមាណជាង៧០បទរួចមកហើយ ហើយជាអ្នកនិពន្ធផ្ទាល់របស់តារាចម្រៀង ជា​ សុភា​ ផងដែរ ដែលសុទ្ធសឹងជាបទ Original Song ១០០%។

ជីវប្រវត្តិ 
លោក វីរៈ ពន្លក មានឪពុកឈ្មោះ ណៃ ស៊ីណា (ស្លាប់) និងម្ដាយឈ្មោះ ពឹង ថៃសង មានបងប្អូន៤នាក់ ស្រី២ ប្រុស២ ជាកូនច្បងគេក្នុងគ្រួសារ។ លោកបានរៀបអាពាហ៌ពិពាហ៌នៅឆ្នាំ២០០៨ ជាមួយលោកស្រី ប៊ិន ស្រីនាង និងសព្វថ្ងៃមានកូនប្រុសម្នាក់ឈ្មោះ ស៊ីណា រៀមរ៉ា​។

អាសយដ្ឋាន 
ទីលំនៅអចិន្ត្រៃយ៍នៅភូមិជម្ពូវ័ន សង្កាត់ចោមចៅ៣ ខណ្ឌពោធិ៍សែនជ័យ រាជធានីភ្នំពេញ។

គោលបំណង 
ការ​តែង​និពន្ធ​ គឺ​ជា​ការ​ងារ​​មួយ​ដែល​​អាស្រ័យ​លើ​ ​ចំណេះ​ដឹង​ គំនិត​ និង​សេចក្តី​ស្រលាញ់​​ក្នុង​ការ​សរសេរ។ វា​​​មិន​មែន​ជា​រឿង​ងាយ ​ដែល​គ្រប់​គ្នា​សុទ្ធ​តែ​​អាច​ធ្វើ​បាន​នោះ​ទេ។ អ្នក​ខ្លះ​ ប្រហែល​ជា​គិត​ថា​ ឲ្យ​តែ​នឹក​ឃើញ​អ្វី​​ ឬ​មើល​ឃើញ​អ្វី​ ក៏​សុទ្ធ​តែ​សរសេរ​ចេញ​​មក​បាន​​ភ្លាម​​។ តែ​ធាតុ​ពិត​មិន​មែន​ដូច្នោះ​​ទេ ព្រោះ​​ការ​សរសេរ​បាន ​និង​ការ​​​និពន្ធ​​​កើត គឺជា​រឿង​ពី​រ​​​​ខុស​​គ្នា​។ ​ដើម្បី​និពន្ធ​​​​​ស្នា​ដៃ​អ្វីមួយ​​ឲ្យ​កើត​ចេញ​ជា​រូប​រាង​ យើង​​​​ត្រូវ​ស្គាល់​លំដាប់​នៃ​​ការ​គិត​ ហើយ​សរសេរ​ឲ្យ​អ្នក​ដទៃ​ដឹង​រឿង​ដឹង​រ៉ាវ​ និង​យល់​នូវអ្វី​ដែល​ខ្លួន​គិត​ ​ខ្លួន​មើល​ឃើញ​ ប្រើ​ភាសា​បាន​ពីរោះ​ត្រឹម​ត្រូវ​តាម​​បំនិន​ប្រសប់​ ទេព​កោសល្យ​ ​និង​​ក្បួន​ខ្នាត​​។

ដោយមើលឃើញពីការនិពន្ធនៅប្រទេសកម្ពុជាយើងមានកម្រិតនៅឡើយ និងមិនទាន់ស៊ីជម្រៅ លោកក៏សម្រេចចិត្តនិពន្ធសាច់រឿងបែបអបរំដាក់ក្នុងបទចម្រៀង ព្រោះគិតថាសព្វថ្ងៃវិស័យសិល្បៈជាពិសេសផ្នែកចម្រៀងតែម្ដងមានការរីកចម្រើនខ្លាំង ដូច្នេះមានតែការបញ្ជ្រាបផ្នត់គំនិតរបស់លោកទៅតាមបទចម្រៀងប៉ុណ្ណោះ ទើបឆាប់ឱ្យប្រជាពលរដ្ឋពិសេសប្អូនៗក្មេងៗជំនាន់ក្រោយបានយល់នូវអ្វីដែលហៅថាជីវិត អ្វីដែលហៅថាការរស់នៅប្រកបដោយភាពថ្លៃថ្នូរនិងតំលៃពិត។

ស្នាដៃ 
បទចម្រៀងដែលនិពន្ធចេញដំបូងគេបង្អស់គឺបទ "វាលអស់និស្ស័យ" ដែលច្រៀងដោយលោក ជា សុភា ក្នុងកំឡូងឆ្នាំ២០០៨ រហូតមកដល់ពេលនេះក៏នៅតែនិពន្ធជាបន្តបន្ទាប់ក្នុងផលិតកម្ម SHARE Media ។

បទចម្រៀងដែលទទួលបានការគាំទ្រ